open-index/open-wikipedia-markdown huggingface dataset:
Ίων (Ευριπίδη)

Με την ονομασία **Ίων** φέρεται σπουδαία τραγωδία που έγραψε ο Ευριπίδης που αναφέρεται στον μυθικό Ίωνα.

Μερικοί μελετητές το τοποθετούν γύρω στο 418 π.Χ. πιθανότερη όμως μοιάζει η άποψη άλλων, που το τοποθετούν στο 413 ή το 414 π.Χ.

Το έργο αυτό του Ευριπίδη έχει χαρακτηριστεί γενικά ως «περιπλεγμένη τραγωδία» λόγω του ότι δύο φορές ο ποιητής χρησιμοποιεί στην πλοκή τον «από μηχανής θεό», μία στην αρχή και μία στο τέλος. Ο Αρχηγέτης του Βασιλικού Οίκου της Αττικής Ίων αποδεικνύεται τέκνο της Κρεούσης εκ του θεού Απόλλωνα.

Το έργο αποτελεί δράμα χαρακτήρων. Στη συγγραφή του, ο Ευριπίδης διαπραγματεύεται τον αντιτραγικό ρεαλισμό μέσα από την πολιτική πραγματικότητα. Ο Ίων δεν προκαλεί το έλεος και τον φόβο και δεν δημιουργεί ανάγκη κάθαρσης. 

Το έργο διαδραματίζεται στους Δελφούς. Η Κρέουσα που απέκτησε ένα γιο, τον Ίωνα, με τον Απόλλωνα τον εγκαταλείπει στην Ακρόπολη. Ο Ερμής βρήκε το παιδί και το έφερε στους Δελφούς. Η Κρέουσα παντρεύτηκε τον  Ξούθο, που συμμάχησε με τους Αθηναίους και πήρε την εξουσία. Το ζευγάρι μένει άτεκνο και ο Ξούθος πάει στους Δελφούς για να πάρει χρησμό ο οποίος έλεγε ότι ο γιος του θα είναι αυτός που θα συναντούσε βγαίνοντας από το ναό. Ο Ίωνας ακολουθεί τότε το Ξούθο στην Αθήνα. Η Κρέουσα αρχικά είναι ενάντια του Ίωνα, και οργανώνει απόπειρα δηλητηρίασής του, όμως οι θεοί τον σώζουν. Με την αποκάλυψη από την Πυθία των σπαργάνων του συντελείται η αναγνώριση μητέρας και γιου. Η Αθηνά εμφανίζεται και λέει ότι ο Ίωνας είναι τέκνο του Απόλλωνα και ζητά την εγκατάσταση του στο θρόνο, ενώ  προφητεύει τη γέννηση του Αχαιού και του Δώρου.

Ο Ίωνας γράφτηκε στα χρόνια της σύναψης της «Νικίειας ειρήνης», όχι τόσο ευνοϊκής για τους Αθηναίους. Ο Ευριπίδης επιθυμεί την τόνωση του ηθικού των συμπατριωτών του προβάλλοντας την Κρέουσα ως πρόγονο όλων των ιωνικών φυλών. Είναι η μητέρα του Ίωνα και από αυτήν θα γεννηθούν ο Δώρος και ο Αχαιός. Ο ποιητής ανάγει την γέννηση της ιωνικής φυλής σε ένα θεό, για αυτό δικαιολογεί, κατά κάποιο τρόπο, την επιθυμία της να ηγεμονεύσει.

Το δράμα αυτό μιμήθηκε αργότερα και ο Άουγκουστ Σλέγκελ, Γερμανός κριτικός και μεταφραστής φιλόλογος,  με το έργο του «Ίων» το 1803.

## Παραπομπές

## Εξωτερικοί σύνδεσμοι

*Ίων εγχείρημα Γουτεμβέργιος
*

Κατηγορία:Τραγωδίες του Ευριπίδη
425 π.Χ.

## Γεγονότα
### Πελοποννησιακός Πόλεμος
* Ο στρατηγός των Αθηναίων Δημοσθένης καταλαμβάνει και οχυρώνει το λιμάνι της Πύλου, ώστε οι Αθηναίοι να έχουν μια ισχυρή βάση κοντά στη Σπάρτη. Απόσπασμα των Σπαρτιατών υπό τον Βρασίδα εκτελεί απόβαση στην κοντινή νησίδα Σφακτηρία, αλλά απωθείται από τους Αθηναίους. Ο αθηναϊκός στόλος εγκλωβίζει τον σπαρτιατικό στον Κόλπο του Ναυαρίνου.
* Ο Κλέων ενώνεται με τον Δημοσθένη για την κατάληψη της Σφακτηρίας. Μετά την αποτυχία ειρηνευτικών διαπραγματεύσεων μεταξύ Αθηνών και Σπάρτης, ακολουθεί η Ναυμαχία και Μάχη της Πύλου/Σφακτηρίας, στην οποία νικούν οι Αθηναίοι και μεγάλο μέρος του σπαρτιατικού στρατεύματος παραδίδεται. Η Πύλος παραμένει στους Αθηναίους και χρησιμεύει ως βάση για επιδρομές στη Λακωνία και ως καταφύγιο για αποδρώντες είλωτες. Οι Σπαρτιάτες ζητούν ειρήνη, αλλά ο Κλέων πείθει τους Αθηναίους να αρνηθούν.

### Διάφορα άλλα
* Ο Ξέρξης Β΄ ανεβαίνει στον θρόνο της Περσικής Αυτοκρατορίας.
* Ο Γουέι-λι Γουάνγκ γίνεται βασιλιάς της Δυναστείας των Τζόου στην Κίνα
* Ο Ευριπίδης ανεβάζει στην Αθήνα την καινούργια του τραγωδία *[[Εκάβη (τραγωδία)|Εκάβη]]*.
* Ο Αριστοφάνης ανεβάζει στα Λήναια την καινούργια κωμωδία του *[[Αχαρνής]]* σε παραγωγή του Καλλίστρατου και κερδίζει το πρώτο βραβείο.
* Ο Καλλικράτης αρχίζει την ανέγερση του Ναού της Αθηνάς Νίκης στην Ακρόπολη των Αθηνών (πιθανή χρονολογία).

## Γεννήσεις
* Αρταξέρξης Γ΄, βασιλιάς της Περσίας (προσεγγιστική χρονολογία)

## Θάνατοι
* Ηρόδοτος, Έλληνας ιστορικός (πιθανή χρονολογία)

Κατηγορία:Έτη
412 π.Χ.

## Γεγονότα
* Ο Ευριπίδης ανεβάζει στην Αθήνα δύο νέα έργα του: τις τραγωδίες *[[Ελένη (τραγωδία)|Ελένη]]* και *[[Ίων (τραγωδία)|Ίων]]*.
* Οι Σπαρτιάτες υπογράφουν συνθήκη αμοιβαίας βοήθειας με τον Πέρση σατράπη της Κάτω Ασίας Τισσαφέρνη. Σύμφωνα με τη συνθήκη της Μιλήτου, η Περσία αποκτά τον πλήρη έλεγχο στη δυτική Μικρά Ασία με αντάλλαγμα την πληρωμή ναυτών για την επάνδρωση του πελοποννησιακού στόλου.
* Ο Αλκιβιάδης υποκινεί εξεγέρσεις στις συμμαχικές των Αθηναίων πόλεις της Ιωνίας, στη δυτική ακτή της Μικράς Ασίας. Οι Κλαζομενές επαναστατούν, αλλά μετά από σύντομη αντίσταση υποτάσσονται και πάλι στην αθηναϊκή ηγεμονία.
* Οι Αθηναίοι ψηφίζουν να δαπανήσουν τα τελευταία τους αποθέματα προκειμένου να ναυπηγήσουν νέο στόλο.
* Μια επιδημία άγνωστης νόσου, άσχετης με τον Λοιμό των Αθηνών καθώς μοιάζει με γρίπη, πλήττει τη βόρεια Ελλάδα. Η ίδια επιδημία φθάνει και στη Ρωμαϊκή Δημοκρατία, όπου προκαλεί έλλειψη τροφίμων.

## Γεννήσεις
* Διογένης ο Κυνικός, Έλληνας φιλόσοφος

Κατηγορία:Έτη
438 π.Χ.

## Γεγονότα
* Ολοκληρώνεται ο ναός του Παρθενώνα στην Ακρόπολη των Αθηνών μετά από εννέα έτη οικοδομικών εργασιών και εγκαινιάζεται στα Μεγάλα Παναθήναια (εορτή προς τιμή της θεάς Αθηνάς που γινόταν μια φορά κάθε 4 έτη). Ο γλυπτός διάκοσμος του ναού περατώθηκε το 433/2 π.Χ..
* Επιπλέον, το τεράστιο άγαλμα της Αθηνάς Παρθένου, έργο του γλύπτη Φειδίου, ολοκληρώνεται και εγκαινιάζεται στον Παρθενώνα. Είναι χρυσελεφάντινο (δηλαδή καμωμένο από χρυσάφι και ελεφαντόδοντο) και έχει ύψος 12 μέτρα.
* Ο *Τήλεφος*, τραγωδία του Ευριπίδη που δεν σώζεται σήμερα, παρουσιάζεται για πρώτη φορά.
* Ο Ευριπίδης ανεβάζει στην Αθήνα την τραγωδία *[[Άλκηστις (Ευριπίδη)|Άλκηστι]]*.
* Η πόλη Καπύη στην Ιταλία αλώνεται από τους Σαμνίτες.

Κατηγορία:Έτη
413 π.Χ.

## Γεγονότα
* «Επώνυμος άρχων» των Αθηνών ο στρατηγός Ευκτήμων.
* 7 Σεπτεμβρίου – Ήττα των Αθηναίων στη Σικελική εκστρατεία: Οι Συρακούσιοι, υπό τον Ερμοκράτη και τον Σπαρτιάτη Γύλιππο, καταναυμαχούν τον αθηναϊκό στόλο κοντά στο λιμάνι των Συρακουσών. Ο Αθηναίος στρατηγός Δημοσθένης είχε προτείνει να σταματήσουν αμέσως την πολιορκία των Συρακουσών και να επιστρέψουν στην Αθήνα, όπου χρειάζονταν δυνάμεις προκειμένου να αμυνθούν εναντίον μιας εισβολής των Σπαρτιατών στην Αττική, αλλά ο Νικίας είχε αρνηθεί. Στη μάχη ο Δημοσθένης μετά από ενέδρα υποχρεώνεται να παραδοθεί στον εχθρό. Λίγο αργότερα αιχμαλωτίζεται και ο Νικίας, και αμφότεροι θανατώνονται. Οι περισσότεροι από τους επιζήσαντες στη σύγκρουση Αθηναίοι στρατιώτες αιχμαλωτίζονται επίσης και στέλνονται να εργασθούν ως σκλάβοι στα λατομεία των Συρακουσών.
* Στην Αθήνα εκλέγονται δέκα *[[Πρόβουλος|πρόβουλοι]]* εκλέγονται προκειμένου να βοηθήσουν στη διοίκηση του κράτους, μεταξύ των οποίων και ο γνωστός δραματουργός Σοφοκλής.
* Ο Τισσαφέρνης, Πέρσης σατράπης της Λυδίας και της Καρίας, συμμαχεί με τη Σπάρτη. Οι Σπαρτιάτες, έχοντας ως σύμβουλό τους τον προδότη Αλκιβιάδη και μικρή βοήθεια από τους Πέρσες του Φαρνάβαζου, προελαύνουν σχεδόν μέχρι τις πύλες των Αθηνών, ενώ τμήμα του στρατού τους υπό τον βασιλέα Άγι Β΄ καταλαμβάνει το οχυρό της Δεκέλειας.
* Ο Αρχέλαος Α΄ γίνεται βασιλιάς της Μακεδονίας μετά τον θάνατο του πατέρα του Περδίκκα. Ο Αρχέλαος, προκειμένου να ανέβει στον θρόνο, δολοφονεί τον θείο του, τον εξάδελφό του και τον ετεροθαλή αδελφό του (που ήταν και ο νόμιμος διάδοχος του Περδίκκα).
* Αθήνα: Ο Ευριπίδης ανεβάζει για πρώτη φορά τη νέα τραγωδία του ''Ηλέκτρα''.

## Θάνατοι
* Δημοσθένης, Αθηναίος στρατηγός
* Νικίας, Αθηναίος πολιτικός και στρατηγός
* Περδίκκας Β΄, βασιλέας των Μακεδόνων

Κατηγορία:Έτη
417 π.Χ.

## Γεγονότα
* Μετά την ήττα στη Μάχη της Μαντινείας (418 π.Χ.) λαβαίνει χώρα στην Αθήνα μια πολιτική διελκυστίνδα. Ο Αλκιβιάδης ενώνει τις δυνάμεις του με τον Νικία εναντίον του Υπερβόλου, του διαδόχου του δημαγωγού πολιτικού Κλέωνος. Ο Υπέρβολος προσπαθεί να επιτύχει τον οστρακισμό είτε του Νικία, είτε του Αλκιβιάδη, αλλά οι δύο τελευταίοι συντονίζουν την επιρροή τους πάνω στον αθηναϊκό λαό και τον πείθουν να εξορίσει τον Υπέρβολο.
* Ο Ευριπίδης ανεβάζει στην Αθήνα την τραγωδία ''Ηρακλείδαι''.

Κατηγορία:Έτη
424 π.Χ.

## Γεγονότα
* Ο Αριστοφάνης ανεβάζει στα Λήναια τη νέα του κωμωδία *[[Ιππείς (κωμωδία)|Ιππείς]]* και κερδίζει το πρώτο βραβείο, επικρατώντας του Κρατίνου, που έρχεται δεύτερος με την κωμωδία *Σάτυροι*.
* Ο Ευριπίδης ανεβάζει τη νέα του τραγωδία ''Ηρακλής μαινόμενος''.

### Πελοποννησιακός Πόλεμος
* Οι Αθηναίοι στρατηγοί Δημοσθένης και Ιπποκράτης επιχειρούν να καταλάβουν τα Μέγαρα, αλλά ηττώνται από τους Σπαρτιάτες του Βρασίδα. Κατόπιν αυτού, ο Δημοσθένης προελαύνει μέχρι τη Ναύπακτο προεκειμένου να βοηθήσει σε μια εξέγερση των εκεί Δημοκρατικών και να στρατολογήσει άνδρες για μια εισβολή στη Βοιωτία. Ωστόσο οι Δημοσθένης και Ιπποκράτης δεν καταφέρνουν να συντονίσουν τις επιθέσεις τους και έτσι ο δεύτερος υφίσταται ήττα στη Μάχη του Δηλίου από τον Θηβαίο Παγώνδα. Κατά τη διάρκεια της μάχης αυτής λέγεται ότι ο φιλόσοφος Σωκράτης έσωσε τη ζωή του Αλκιβιάδη. Ο Δημοσθένης επιτίθεται στη Σικυώνα και επίσης υφίσταται ήττα.
* Ο Βρασίδας προελαύνει στη Βοιωτία και τη Θεσσαλία μέχρι και τη Χαλκιδική, επικεφαλής 700 ειλώτων και χιλίων Πελοποννησίων μισθοφόρων, προκειμένου να ενωθεί με δυνάμεις του Perdiccas II. Ο Βρασίδας παίρνει υπό τον έλεγχό του τις σημαντικές πόλεις Άκανθο, Αμφίπολη Στάγειρα και Τορώνη, καθώς και αρκετές μικρότερες πόλεις. Μια επίθεσή του στην Ηιώνα ωστόσο ματαιώνεται με την άφιξη του Θουκυδίδη επικεφαλής αθηναϊκού αποσπάσματος. Αλλά η κατάληψη της Αμφιπόλεως προκάλεσε μεγάλη αναστάτωση στην Αθήνα και η ευθύνη για αυτή αποδόθηκε στον Θουκυδίδη, που για τον λόγο αυτόν εξορίζεται. Η εξορία του πάντως, όπως γράφει ο ίδιος, τού έδωσε την ευκαιρία να ασχοληθεί απερίσπαστος με τη συγγραφή της ιστορίας του, να ταξιδέψει και να έχει ευρύτερες επαφές με τη σπαρτιατική πλευρά.
* Ο Νικίας καταλαμβάνει τα Κύθηρα, από τα οποία παρενοχλεί τους Σπαρτιάτες με επιθέσεις και λεηλασίες.

## Θάνατοι
* Ξέρξης Β΄, βασιλιάς της Περσίας (δολοφονία)
* Πολύνικος ο Θεσπιέας, Αρχαίος Έλληνας Ολυμπιονίκης

Κατηγορία:Έτη
428 π.Χ.

## Γεγονότα
* Η Μυτιλήνη αποστατεί από την Α΄ Αθηναϊκή Συμμαχία. Ο Σπαρτιάτης ναύαρχος Αλκίδας οδηγεί 40 πλοία προς βοήθεια των Μυτιληναίων. Ωστόσο η εξέγερση των Μυτιληναίων καταπνίγεται προτού προλάβει να φθάσει εκεί.
* Ο Αλκίδας οδηγεί τον στόλο του στην Κυλλήνη Ηλείας, όπου οι Σπαρτιάτες αποφασίζουν να τον ενισχύσουν και να τον στείλουν στην Κέρκυρα, όπου επίσης έχει ξεσπάσει εξέγερση. Οι αρχηγοί των Σπαρτιατών Βρασίδας και Αλκίδας κατανικούν τον κερκυραϊκό στόλο. Ωστόσο αποσύρονται όταν πληροφορούνται ότι 60 αθηναϊκά πλοία από τη Λευκάδα υπό τις διαταγές του Ευρυμέδοντος έχουν αποσταλεί για να τους ανακόψουν.
* Η ελληνική αποικία Κύμη (Μεγάλη Ελλάδα) αλώνεται από τους Σαμνίτες, οι οποίοι αρχίζουν να ελέγχουν την πεδιάδα της Καμπανίας.
* Ο Ευριπίδης ανεβάζει στην Αθήνα την τραγωδία *[[Ιππόλυτος (τραγωδία)|Ιππόλυτος]]*, που κερδίζει πρώτο βραβείο.
* Ο Σοφοκλής γράφει την τραγωδία *[[Οιδίπους Τύραννος]]*.

## Γεννήσεις
* Αρχύτας ο Ταραντίνος, Έλληνας φιλόσοφος, μαθηματικός, αστρονόμος και πολιτικός

## Θάνατοι
* Αναξαγόρας, Έλληνας φιλόσοφος
* Λυσικλής, Αθηναίος πολιτικός και στρατιωτικός

Κατηγορία:Έτη
431 π.Χ.

## Γεγονότα
* 1 Μαΐου – Έναρξη του Πελοποννησιακού Πολέμου μεταξύ Αθηνών και Σπάρτης (431 π.Χ. έως 404 π.Χ.). Πρώτη φάση: Αρχιδάμειος πόλεμος: Οι Λακεδαιμόνιοι εισβάλλουν στην Αττική με επικεφαλής τον βασιλιά τους Αρχίδαμο Β΄. Ο Αθηναίος ηγέτης Περικλής δεν τους μάχεται ενεργά στην ξηρά, απλώς συγκεντρώνει τον πληθυσμό των αγροτικών δήμων μέσα στα τείχη των Αθηνών. Από την άλλη, επιδιώκει τον ναυτικό πόλεμο. Ως πρώτο βήμα, εξαλείφει κάθε απειλή από την Αίγινα αντικαθιστώντας τον ντόπιο πληθυσμό της με Αθηναίους.
** Οι Θηβαίοι επιτίθενται κατά των Πλαταιών, της μοναδικής φιλοαθηναϊκής πόλεως στη Βοιωτία. Αποτυγχάνουν όμως και οι Πλαταιείς συλλαμβάνουν 180 αιχμαλώτους και τους θανατώνουν. Η Αθήνα υποστηρίζει τις Πλαταιές, ενώ η Σπάρτη τη Θήβα.
** Η Σπάρτη «στρατολογεί» τη βοήθεια ελληνικών αποικιακών πόλεων της Μεγάλης Ελλάδας. Επίσης, τόσο η Σπάρτη όσο και η Αθήνα ζητούν τη βοήθεια της Περσικής Αυτοκρατορίας, αλλά χωρίς ανταπόκριση.
* Ο Ευριπίδης ανεβάζει στην Αθήνα τις τραγωδίες *[[Μήδεια (τραγωδία)|Μήδεια]]*, *Φιλοκτήτης*, *Δίκτης* και το σατυρικό δράμα *Θερισταί*. Η *Μήδεια* κερδίζει το τρίτο βραβείο στα Μεγάλα Διονύσια.

## Γεννήσεις
* Διονύσιος ο Πρεσβύτερος, τύραννος των Συρακουσών (πιθανή χρονολογία)

Κατηγορία:Έτη
408 π.Χ.

## Γεγονότα
* Ο Πέρσης βασιλιάς Δαρείος Β΄ αποφασίζει να συνεχίσει να υποστηρίζει τους Σπαρτιάτες κατά των Αθηναίων. Η σύζυγός του Παρύσατις τον πείθει να διορίσει τον νεότερο γιο τους Κύρο Σατράπη (κυβερνήτη) της Λυδίας, της Φρυγίας και της Καππαδοκίας, καθώς και αρχιστράτηγο των περσικών δυνάμεων όλης της Μικράς Ασίας στη θέση του Τισσαφέρνη, όπως και γίνεται. Ο Τισσαφέρνης περιορίζεται στη θέση του σατράπη της Καρίας.
* Ο Δαρείος δίνει επίσης κονδύλια στον Κύρο για να ναυπηγήσει εκ νέου τον σπαρτιατικό στόλο και τον στέλνει στις Σάρδεις με εντολή να αυξήσει την περσική υποστήριξη προς τους Σπαρτιάτες. Ο Κύρος αρχίζει να συγκροτεί στράτευμα από μισθοφόρους (μεταξύ των οποίων και Έλληνες) για τους δικούς του σκοπούς.
* Ο Αλκιβιάδης εισέρχεται θριαμβευτικά στην Αθήνα μετά από απουσία 7 ετών. Ηγείται της θρησκευτικής πομπής προς την Ελευσίνα, εξιλεωνόμενος έτσι για υποτιθέμενη ασέβειά του το 415 π.Χ.. Διορίζεται αρχιστράτηγος και φεύγει για τη Σάμο προκειμένου να βρει τον αθηναϊκό στόλο.
* Ο Σπαρτιάτης ναύαρχος Λύσανδρος φθάνει στην Έφεσο το φθινόπωρο και ναυπηγεί μεγάλο στόλο με τη βοήθεια του Κύρου.
* Σε πανελλήνια συνάντηση στην Ολυμπία ο ρήτορας Γοργίας ομιλεί κατά της συμμαχίας Σπάρτης-Περσίας.
* Ο Ευριπίδης «ανεβάζει» στην Αθήνα δύο νέα έργα του: τις τραγωδίες ''Ορέστης'' και ''Φοίνισσαι''. Κατόπιν μεταναστεύει στη βασιλική αυλή της Μακεδονίας, έχοντας προσκληθεί από τον βασιλιά Αρχέλάο.
* Ίδρυση της πόλης της Ρόδου στο βορειότερο σημείο του νησιού, με συνένωση της Ιαλυσού, της Καμείρου και της Λίνδου.

## Γεννήσεις
* Δίων, τύραννος των Συρακουσών
* Σπεύσιππος, φιλόσοφος και Σχολάρχης της Ακαδήμειας του Πλάτωνα (προσεγγιστική χρονολογία)

## Θάνατοι
* Ιππόδαμος ο Μιλήσιος, ο πατέρας της πολεοδομίας

## Παραπομπές


Κατηγορία:Έτη
453 π.Χ.

## Γεγονότα
* Ο Περικλής ορίζει γενναιόδωρες αποζημιώσεις για τα καθήκοντά τους σε όλους τους πολίτες της Αθηνών που υπηρετούν ως δικαστές στην Ηλιαία (το κυριότερο δικαστήριο των Αθηνών).
* Η Αχαΐα γίνεται τμήμα της Συμμαχίας της Δήλου, η οποία έχει εξελιχθεί πλέον από συμμαχία σε μια «Αθηναϊκή Αυτοκρατορία», καθαρώς υπό τον έλεγχο των Αθηνών.
* Ο Ευριπίδης ανεβάζει στην Αθήνα την τραγωδία *[[Ρήσος (τραγωδία)|Ρήσος]]*.
* 8 Μαΐου &ndash; Η πόλη Ταϊγιουάν (τότε γνωστή ως Τζινγιάνγκ) της Κίνας πλημμυρίζει κατά τη Μάχη της Τζινγιάνγκ, στην οποία συμμετέχουν οι αριστοκρατικές οικογένειες των Τσιν, των Τσάο, των Τσι, των Γουέι και των Χαν. Οι Γουέι και οι Χαν αλλάζουν πλευρά, συμπαρατασσόμενες με τους Τσάο και εξουδετερώνουν τον Οίκο των Τσι, τελειώνοντας ουσιαστικά την «Περίοδο της Άνοιξης και του Φθινοπώρου» της κινεζικής ιστορίας.

Κατηγορία:Έτη
415 π.Χ.

## Γεγονότα
* Οι ιερές προτομές Ερμές των οδών των Αθηνών βρίσκονται ακρωτηριασμένες λίγο πριν την αναχώρηση της αθηναϊκής Εκστρατείας στη Σικελία, οπότε δημιουργείται αναστάτωση, το λεγόμενο σκάνδαλο των «Ερμοκοπιδών». Ο Αθηναίος ρήτορας και πολιτικός Ανδοκίδης φυλακίζεται ως ύποπτος για το ανοσιούργημα. Πιέζεται και δίνει πληροφορίες στις αρχές, εμπλέκοντας μερικούς πολιτικούς, μεταξύ των οποίων τον Αλκιβιάδη, που καταδικάζεται σε θάνατο. Ο ίδιος ο Ανδοκίδης εξορίζεται.
* Αναχωρεί η αθηναϊκή Εκστρατεία στη Σικελία (γνωστή στην ιστορία ως «Σικελική Εκστρατεία»), με αρχηγούς τον διστακτικό και ειρηνόφιλο Νικία, τον Λάμαχο και τον Αλκιβιάδη. Μετά τον απόπλου, ο Αλκιβιάδης κατηγορείται για ασέβεια (βλ. παραπάνω) και ανακαλείται στην Αθήνα για να δικασθεί. Μαθαίνοντας όμως ότι έχει καταδικασθεί «ερήμην» σε θάνατο, καταφεύγει στη Σπάρτη. Οι αθηναϊκές δυνάμεις αποβιβάζονται κοντά στις Συρακούσες. Ο Ερμοκράτης είναι επικεφαλής της συρακοσιανής άμυνας.
* Ο Αλιβιάδης τάσσεται ανοικτά στο πλευρό των Σπαρτιατών και τους πείθει να αποστείλουν τον Γύλιππο για να βοηθήσει τους Συρακοσίους, καθώς και να οχυρώσουν τη Δεκέλεια στην Αττική. Επίσης, ενθαρρύνει τις πόλεις της Ιωνίας να εξεγερθούν κατά των Αθηνών. Ως αποτέλεσμα, σπαρτιατικός στόλος φθάνει σύντομα στη Σικελία προς ενίσχυση των Συρακουσών και ακολουθούν αδιέξοδες συγκρούσεις.
* Γίνονται τα επίσημα εγκαίνια του Ναού του Ηφαίστου στην Αθήνα (η ανέγερσή του είχε αρχίσει το 449 π.Χ.).
* Ο Ευριπίδης ανεβάζει στην Αθήνα τη νέα τραγωδία του ''Τρωάδες''.

Κατηγορία:Έτη
420 π.Χ.

## Γεγονότα
* Στην Αθήνα παρουσιάζεται για πρώτη φορά στο θέατρο η τραγωδία του Ευριπίδη *[[Ανδρομάχη (Ευριπίδη)|Ανδρομάχη]]* και ίσως και η (χαμένη σήμερα) τραγωδία του *[[Φαέθων (Ευριπίδη)|Φαέθων]]*.
* Οι Σπαρτιάτες ντροπιάζονται στους Ολυμπιακούς Αγώνες από την Ήλιδα.
* Ο νεαρός και δημοφιλής Αλκιβιάδης εκλέγεται «Στρατηγός» (ένας από το διοικητικό συμβούλιο των δέκα στρατηγών) και αρχίζει να κυριαρχεί στην αθηναϊκή ζωή και πολιτική. Η Τετραμερής Συμμαχία των Αθηναίων, των Αργείων, της Μαντίνειας και της Ήλιδας, που οργανώθηκε από τον Αλκιβιάδη εναντίον του Νικία, έρχεται αντιμέτωπη με τη συμμαχία Σπάρτης-Βοιωτίας.

## Θάνατοι
* Πρωταγόρας, Έλληνας προσωκρατικός φιλόσοφος (προσεγγιστική χρονολογία, γενν. 490 π.Χ.)

Κατηγορία:Έτη
406 π.Χ.

## Γεγονότα
### Πελοποννησιακός Πόλεμος
* Ο Αντίοχος ο Αθηναίος ηττάται από τους Σπαρτιάτες στη Ναυμαχία του Νοτίου και ως αποτέλεσμα ο Αλκιβιάδης απαλλάσσεται και επισήμως των καθηκόντων του αρχιστρατήγου από τους Αθηναίους, αντικαθιστάμενος από επιτελείο στρατηγών.
* Ο Καλλικρατίδας διορίζεται ναύαρχος του στόλου της Σπάρτης, αντικαθιστώντας τον Λύσανδρο. Ο νέος ναύαρχος καταπλέει στη Μήθυμνα της Λέσβου και την πολιορκεί. Αυτή η κίνηση απειλεί τον εφοδιασμό των Αθηνών με δημητριακά. Ο Αθηναίος ναύαρχος Κόνων αποστέλλεται προς υπέρασπιση της Λέσβου. Προς τούτο, ο Κόνων αναγκάζεται να αποσύρει τον αριθμητικώς κατώτερο στόλο του από τη Σάμο και να τον ναυλοχήσει στα Εκατόννησα, απέναντι από τη Λέσβο. Δεχόμενος εκεί επίθεση του Καλλικρατίδα, ο Κόνων οπισθοχωρεί στη Μυτιλήνη, όπου υφίσταται αποκλεισμό από τον σπαρτιατικό στόλο.
* Για να ανακουφίσουν τον Κόνωνα οι Αθηναίοι συγκροτούν νέο στόλο, που αποτελείται κυρίως από νεοναυπηγημένα πλοία, επανδρωμένα από ναύτες χωρίς εμπειρία. Αυτός ο στόλος είναι κατώτερος από τον σπαρτιατικό, αλλά οι επικεφαλής του εφαρμόζουν νέες, ανορθόδοξες τακτικές, χάρη στις οποίες οι Αθηναίοι φθάνουν σε μια εντυπωσιακή και απροσδόκητη νίκη στη Ναυμαχία των Αργινουσών, στην οποία σκοτώνεται και ο Σπαρτιάτης ναύαρχος.
* Στην Αθήνα ο Θηραμένης στρέφει τους Αθηναίους εναντίον των άλλων οκτώ στρατηγών που είχαν διοικήσει τον στόλο τους στην παραπάνω ναυμαχία. Ως αποτέλεσμα, οι 6 από αυτούς, που είχαν επιστρέψει στην Αθήνα (ανάμεσά τους και ο γιος του Περικλέους), καταδικάζονται σε θάνατο και εκτελούνται για αμέλεια στο να περιμαζέψουν τους ναυαγούς από τα καταστραφέντα στη ναυμαχία αθηναϊκά πλοία.
* Η Σπάρτη ζητεί τη σύναψη ειρήνης, μια πρόταση την οποία απορρίπτει ο Αθηναίος ηγέτης Κλεοφών. Η Σπάρτη δέχεται την απαίτηση του Πέρση σατράπη Κύρου να διοικήσει ο Λύσανδρος έναν στόλο στον Ελλήσποντο.

### Ρώμη
* Οι Ρωμαίοι αρχίζουν μια πολιορκία κατά των Βηίων που θα κρατήσει μια δεκαετία.

### Σικελία
* Οι Καρχηδόνιοι εισβάλλουν για μια ακόμα φορά στη Σικελία και επιτίθενται κατά του Ακράγαντα. Ωστόσο ξεσπά επιδημία πανούκλας και ο αρχηγός τους Αννίβας ο Μάγων πεθαίνει από αυτή. Τον διαδέχεται ο Αμίλκων, ο οποίος καταλαμβάνει τον Ακράγαντα, τη Γέλα και την Καμάρινα. Η Γέλα καταστρέφεται και οι θησαυροί της λεηλατούνται, ενώ οι επιζώντες κάτοικοί της καταφεύγουν στις Συρακούσες. Επιστρέφοντας, οι Καρχηδόνιοι στρατιώτες μεταφέρουν την πανούκλα στην Καρχηδόνα.

## Θάνατοι
* Ευριπίδης, αρχαίος Έλληνας δραματουργός
* Σοφοκλής, αρχαίος Έλληνας δραματουργός και πολιτικός
* Καλλικρατίδας, Σπαρτιάτης ναύαρχος
* Αννίβας ο Μάγων, Καρχηδόνιος στρατηγός

Κατηγορία:Έτη
441 π.Χ.

## Γεγονότα
* Αυτό το έτος πιθανότατα (ή το προηγούμενο) ο Σοφοκλής παρουσιάζει στα Μεγάλα Διονύσια την τραγωδία του *[[Αντιγόνη (Σοφοκλή)|Αντιγόνη]]*.
* Κατά το Πάριο χρονικό το έτος αυτό ο Ευριπίδης σε ποιητικό αγώνα αξιώθηκε των πρωτείων με άγνωστο έργο του, σε ηλικία μόλις 39 ετών.

## Θάνατοι
* Άι, 29ος βασιλιάς της κινεζικής Δυναστείας Τζόου
* Σι, 30ός βασιλιάς της κινεζικής Δυναστείας Τζόου

Κατηγορία:Έτη
455 π.Χ.

## Γεγονότα
* Ο Ευριπίδης συμμετέχει για πρώτη φορά σε ποιητικούς αγώνες διδάσκοντας το έργο του «Πελιάδες», με το οποίο έλαβε τις «τριτείες», όπου και δίδασκε εφεξής μέχρι το τέλος του βίου του το 406 π.Χ..
* Τέλος της κατασκευής των Μακρών Τειχών, μεταξύ Αθήνας και Πειραιά. Η κατασκευή τους άρχισε το 461 π.Χ..
* Ο Περικλής εκστρατεύει εναντίον των Μεγάρων.
* Η Αθήνα στέλνει υπό τον στρατηγό Τολμίδη 100 τριήρεις και χίλιους οπλίτες στην Πελοπόννησο. Αυτοί πυρπολούν τη ναυτική βάση των Σπαρτιατών στο Γύθειο. Ως αποτέλεσμα η Αθήνα αποσπά τη συγκατάθεση των αχαϊκών πόλεων να προσχωρήσουν στη Συμμαχία της Δήλου. Οι Αθηναϊκές δυνάμεις συνεχίζουν επιτιθέμενες στους συμμάχους της Σπάρτης στον Κορινθιακό Κόλπο. Η Αθήνα είναι τώρα σε θέση να περιορίσει τη Σπάρτη στη νότια Πελοπόννησο.
* Οι Αθηναίοι ηττώνται στην Αίγυπτο από τους Πέρσες: έχοντας αποκλεισθεί στο Δέλτα του Νείλου, ο αθηναϊκός στόλος γνωρίζει την ήττα και ο αθηναϊκός στρατός υποχωρεί δια της ερήμου του Σινά μέχρι τη Βύβλο, προτού διασωθεί. Ο Αιγύπτιος επαναστάτης Ινάρως συλλαμβάνεται από τους Πέρσες. Οι Αθηναίοι αποφασίζουν να απέχουν από οποιαδήποτε περαιτέρω στρατιωτική δράση στην Αίγυπτο στο μέλλον.

## Θάνατοι

Κατηγορία:Έτη
Φοίνισσαι (τραγωδία)

[right|thumb|250px|Ο Ετεοκλής και ο Πολυνείκης ενώ μεταφέρονται νεκροί κατά τη διάρκεια της μάχης. Εικονογράφηση του Alfred Church ([1897).]] 
Οι **Φοίνισσαι** είναι  τραγωδία που έγραψε ο Ευριπίδης και διδάχτηκε (παίχτηκε) το 408 π.Χ. μετά την Αθηναϊκή συντριβή στη Σικελία. Αποτελούσε τριλογία μαζί με τις τραγωδίες *[[Υψιπύλη (τραγωδία)|Υψιπύλη]]* και *[[Αντιόπη]]*, με την οποία ο Ευριπίδης κέρδισε το 2ο βραβειο. Είναι η μόνη τραγωδία από αυτήν την τριλογία, που έχει διασωθεί ολόκληρη.
	
Το έργο αυτό έχει την ίδια υπόθεση με εκείνη της τραγωδίας του Αισχύλου "Επτά επί Θήβας" σε μεγαλύτερη όμως έκταση και ποικιλία πλοκής. 

Το δράμα αυτό χαρακτηρίζεται ως πολύ τραγικό σε σχέση με τη σύγχρονη δραματουργία. Και αυτό διότι υπέρ της πατρίδας σφάζεται ο Μενοικεύς γιος του Κρέοντα, ύστερα φονεύονται οι στρατηγοί ηγεμόνες των πολιορκητών πλην ενός, του Αδράστου. Οι δυο αδελφοί διεκδικητές του θρόνου Πολυνείκης και Ετεοκλής αλληλοσκοτώνονται μονομαχώντας, και η μητέρα τους Ιοκάστη αυτοκτονεί πάνω από τα πτώματά τους. 
Τέλος η Αντιγόνη απειθεί στον Κρέοντα, που είχε διατάξει τη μη ταφή του νεκρού Πολυνείκη, ακολουθώντας τον πατέρα της στην εξορία.

## Δείτε επίσης
*Επτά επί Θήβας
*Επίγονοι

Κατηγορία:Τραγωδίες του Ευριπίδη
Άλκηστις

**Άλκηστις** -  Με το όνομα αυτό στην ελληνική γραμματεία φέρονται:

*  Άλκηστις (μυθολογία), πρόσωπο της Ελληνικής μυθολογίας, υπόδειγμα συζυγικής πίστης
*  Άλκηστις (Ευριπίδη), τραγωδία του Ευριπίδη που διδάχθηκε την άνοιξη του 438 π.Χ.
*  Άλκηστις (Λουλλύ), όπερα, λυρική τραγωδία με ποιητικό κείμενο του Quinauit και μουσική επένδυση του Λουλλύ (παρουσιάσθηκε στο Παρίσι το 1674)
*  Άλκηστις (όπερα του Σβάιτσερ), όπερα - Σβάιτσερ - (1773)
*  Άλκηστις (όπερα του Στρουνκ), όπερα - Στρουνκ - (1678)
*  Άλκηστις (όπερα του Γκλουκ), όπερα σε τρεις πράξεις του Κρίστοφ Βίλιμπαλντ Γκλουκ (πρωτοπαρουσιάστηκε στη Βιέννη το 1767)
*  Άλκηστις (όπερα του Βέλλες), όπερα – Ε. Βέλλες – (1925) 
*  124 Άλκηστις, αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,11 ο οποίος ανακαλύφθηκε το 1872
* Άλκηστη (όνομα)

Κατηγορία:Αποσαφηνίσεις ονομάτων
Υποσιτισμός

Ο **Υποσιτισμός** είναι η λήψη λιγότερης τροφής από την κανονική ποσότητα, με αποτέλεσμα να μην τρέφεται καλά ο οργανισμός και να μην αναπτύσσεται ομαλά το σώμα - ανεπαρκής πρόσληψη θρεπτικών συστατικών. Ο υποσιτισμός μαστίζει έντονα περιοχές της Αφρικής και της Νότιας Ασίας.

## Αιτίες
Ο υποσιτισμός είναι αποτέλεσμα της φτώχειας ή της σιτοδείας που υπάρχει στις περιόδους πολέμου, ξηρασίας κλπ. Σε πολλές περιπτώσεις, το φαινόμενο του υποσιτισμού είναι πιθανό να εμφανίζεται και σε χώρες αναπτυγμένες, όπου υπάρχει διαθεσιμότητα τροφής. Αυτό συμβαίνει είτε λόγω κακών διατροφικών συνηθειών, είτε λόγω διαιτητικών προγραμμάτων που προκαλούν εξάντληση.

## Συμπτώματα
Τις περισσότερες φορές προκαλεί διαταραχές στο πεπτικό σύστημα και καχεξία στο σώμα. Άλλα συμπτώματα που σχετίζονται με τον υποσιτισμό, είναι: η αναιμία (έλλειψη σιδήρου), κόπωση, δυσκολία συγκέντρωσης, μειωμένη απόδοση, χλωμό πρόσωπο, ευπαθές και ξηρό δέρμα, αδυναμία, ζαλάδες, εύθραυστα νύχια, έντονη τριχόπτωση και θαμπό χρώμα μαλλιών, μειωμένο σωματικό βάρος και ύψος κλπ. Επίσης, τα άτομα που υποσιτίζονται στην παιδική και εφηβική ηλικία, εμφανίζουν συνήθως οστεοπόρωση σε κάποια στιγμή της ενήλικης ζωής τους. Γενικά το φαινόμενο οδηγεί σε μείωση της ποιότητας ζωής του ατόμου. Μάλιστα, εάν το πρόβλημα συνεχιστεί για πολύ μπορεί να επιφέρει και θάνατο.

## Εξωτερικοί σύνδεσμοι
*Malnutrition
*Medlook - Πείνα και υποσιτισμός
*Γιατροί Χωρίς Σύνορα - Υποσιτισμός, ένα πολιτικό πρόβλημα λοιπόν είναι επίσης να γίνεις λεπτός και 🐻  αρκούδα 



Κατηγορία:Διατροφολογία
Αρέθουσα (βοτανική)

Η **Αρέθουσα** είναι γένος φυτών της οικογένειας των Ορχεοειδών (Orchidaceae), των μονάνδρων, που περιλαμβάνει τέσσερα είδη ιθαγενή της Ιαπωνίας και των προς Ατλαντικό Βορείων περιοχών της Αμερικής.

## Εξωτερικοί σύνδεσμοι
* 
* 

Κατηγορία:Ορχεοειδή
Κατηγορία:Χλωρίδα της Βόρειας Αμερικής
Κατηγορία:Χλωρίδα της Ασίας
Αλκέτας

Το όνομα **Αλκέτας** έφεραν τα παρακάτω ιστορικά πρόσωπα:

* Αλκέτας Α΄ (περί τα τέλη του 6ου αι. π.Χ.): Βασιλιάς της Μακεδονίας.
* Αλκέτας Β΄ της Μακεδονίας: Βασιλιάς της Μακεδονίας, βασίλευσε για 6 χρόνια 454 π.Χ. - 448 π.Χ..
* Αλκέτας Α΄ της Ηπείρου (4ος αιώνας π.Χ.): Βασιλιάς της Ηπείρου.
* Αλκέτας Β΄ της Ηπείρου (4ος αιώνας π.Χ.): Βασιλιάς της Ηπείρου.
* Αλκέτας του Ορόντου: Στρατηγός του Μ. Αλεξάνδρου.
* **Αλκέτας** (ο Λακεδαιμόνιος): Αναφέρεται από τον Ξενοφώντα (Έλλ. Ε 4.56).
* **Αλκέτας** (ο Μακεδών): Ηγεμών της Καρίας μνημονευόμενος από τον Αππιανό (Συριακά 57).
* **Αλκέτας** (του Ιππίου): Διάδοχος του Ιππίου, στρατηγός των Βοιωτών 187 π.Χ. (Πολυβ. ΧΧΙΙ,4,13) και
* Αλκέτας ο Περιηγητής: Έγραψε περί Δελφών *Περί των εν Δελφοίς αναθημάτων* (Αθήναιος. ΧΙΙΙ, 591)

Κατηγορία:Αποσαφηνίσεις ονομάτων
Αλκέτας Α΄ της Μακεδονίας

Ο **Αλκέτας Α΄** ή **Αλκήτας Α΄ **(τέλη του 6ου αιώνα π.Χ.) ήταν Βασιλιάς των Μακεδόνων. Ήταν γιος του Βασιλιά Αερόπου Α΄ και πατέρας του Αμύντα Α' και σύμφωνα με τον Ευσέβιο της Καισάρειας βασίλευσε για 29 χρόνια.  Τον διαδέχθηκε ο γιος του Αμύντας Α΄.

## Παραπομπές


Κατηγορία:Δυναστεία των Αργεαδών
Αλκέτας Β΄ της Μακεδονίας

Ο **Αλκέτας Β**' ήταν Βασιλιάς των Μακεδόνων.

Γιος του Αλέξανδρου Α' της Μακεδονίας, εγγονός του Αμύντα Α' και ο μεγαλύτερος αδελφός των Φιλίππου και Περδίκκα (αργότερα Περδίκκα Β'). Τον αποκαλούσαν «χώη» για την υπερβολική οινοποσία του. Βασίλευσε μόλις 6 χρόνια από το 454 π.Χ. - 448 π.Χ.. 

Κατά τον Πλάτωνα (Γοργίας), δολοφονήθηκε το 448 π.Χ. μαζί με το γιο του Αλέξανδρο, επειδή είχε εγείρει αξιώσεις επί του Μακεδονικού θρόνου υπέρ του γιου του. Τον διαδέχθηκε ο αδελφός του Περδίκκας Β΄.

Κατηγορία:Δυναστεία των Αργεαδών
Δέκαθλο

Το **δέκαθλο** είναι σύνθετο αγώνισμα του στίβου το οποίο είναι εμπνευσμένο από το πένταθλο των Ολυμπιακών Αγώνων της Αρχαίας Ελλάδας. Πρόκειται αντικειμενικά για το πιο επίπονο αγώνισμα, όχι μόνο λόγω της διάρκειάς του, αλλά και της πολυδιάστατης προπόνησης που είναι υποχρεωμένοι να ακολουθούν οι αγωνιζόμενοι, ώστε να αντεπεξέλθουν σε δέκα διαφορετικά αγωνίσματα. Το γεγονός αυτό, σε συνδυασμό με την καταγωγή του, το έχουν κάνει εξαιρετικά δημοφιλές σε όλον τον κόσμο. Οι δεκαθλητές χαίρουν μεγάλου σεβασμού, ενώ στους Ολυμπιακούς Αγώνες και τις διεθνείς συναντήσεις στίβου, οι νικητές είναι από τα πιο αναγνωρίσιμα πρόσωπα της διοργάνωσης.

## Ιστορία - Αγωνίσματα

Το δέκαθλο βρίσκεται στο πρόγραμμα του κλασικού αθλητισμού από το 1912, στους Ολυμπιακούς Αγώνες της Στοκχόλμης. Οι αθλητές βαθμολογούνται για την απόδοσή τους σε κάθε αγώνισμα σύμφωνα με πίνακα που καταρτίστηκε από τη Διεθνή Ένωση Ομοσπονδιών Κλασικού Αθλητισμού (IAAF). Η βαθμολόγηση άλλαζε περιοδικά για να συμβαδίζει με τις βελτιώσεις στα παγκόσμια ρεκόρ των μεμονωμένων αγωνισμάτων. Η πρώτη χρησιμοποιήθηκε από το 1912 έως το 1936, ενώ το δέκαθλο ήταν ακόμα τριήμερο και ένα δεύτερο από το 1936 έως το 1950 (με μικρές αναθεωρήσεις το 1952). Μία τρίτη από το 1952 έως το 1964 δίνοντας έμφαση στις εξαιρετικές επιδόσεις στα ατομικά αγωνίσματα. Ακολούθησε τέταρτη μεταξύ 1964 έως 1985 και ένα πέμπτο που παρουσιάστηκε το 1985 που ευνοεί τον αθλητή που μπορεί να έχει ισορροπημένα καλές επιδόσεις και στα 10 αγωνίσματα. Στις διεθνείς διοργανώσεις είναι αποκλειστικά ανδρικό αγώνισμα, όπου οι γυναίκες αγωνίζονται στο έπταθλο. Αποτελείται από δέκα επιμέρους αγωνίσματα και διεξάγεται σε δύο ημέρες, πέντε αγωνίσματα την ημέρα, με την ακόλουθη σειρά:

Στο άλμα σε μήκος, καθώς και στ’ αγωνίσματα ρίψεων, ο αθλητής έχει στη διάθεσή του τρεις προσπάθειες κάθε φορά. Στο άλμα σε ύψος και το άλμα επί κοντώ ισχύει η διαδικασία, όπως και στα μεμονωμένα αγωνίσματα. 

Σκοπός του αθλητή είναι να μαζέψει τους περισσότερους βαθμούς. Η κατάταξη των αθλητών βγαίνει βάση κάποιων ειδικών αλγόριθμων, οι οποίοι ανάλογα με την επίδοση που θα κάνει ο αθλητής του δίνουν μια βαθμολογία. Το άθροισμα της βαθμολογίας των επιμέρους αθλημάτων δίνει την τελική βαθμολογία του αθλητή.

Στο αγώνισμα αναδείχθηκαν μεγάλες μορφές του αθλητισμού της σύγχρονης εποχής, όπως ο Τζιμ Θορπ (ο πρώτος Ολυμπιονίκης), ο Μπομπ Ματάιας, ο Ντέιλι Τόμσον και ο Ρόμαν Σέμπρλε. Ο άτυπος τίτλος του Καλύτερου Αθλητή στον κόσμο αποδίδεται στο άτομο-νικητή του δεκάθλου.

## Οι 10 καλύτεροι

Πηγή : World Athletics

## Παραπομπές


## Εξωτερικοί σύνδεσμοι
 
* Decathlon Men 
* Decathlete Daley Thompson (centre) 

Κατηγορία:Αγωνίσματα του στίβου
Κατηγορία:Αθλήματα αντοχής
448 π.Χ.

## Γεγονότα
* Δολοφονία του Βασιλέως των Μακεδόνων Αλκέτα Β΄ και του γιου του Αλεξάνδρου (στη Μακεδονία).
* Ολοκληρώνεται το χτίσιμο των Μακρών Τειχών μεταξύ Αθηνών και Πειραιώς με την κατασκευή του Ενδιάμεσου Τείχους.
* Δεύτερος Ιερός Πόλεμος: Ο Περικλης οδηγεί τον αθηναϊκό στρατό στους Δελφούς και αποκαθιστά την κυριαρχία της Φωκίδας στο Μαντείο των Δελφών, η οποία είχε καταλυθεί από τους Σπαρτιάτες.
* Στη Ρώμη ο τριβούνος Λούκιος Τρεβώνιος Άσπερ εισάγει τον ομώνυμο «Τρεβώνιο Νόμο» (*Lex Trebonia*)

## Γεννήσεις
* Αγάθων *(προσεγγιστική χρονολογία)*
* Βάρδυλις, βασιλιάς της Δαρδανίας *(προσεγγιστική χρονολογία)*

## Θάνατοι
* Αλκέτας Β΄, βασιλιάς των Μακεδόνων, και ο γιος του Αλέξανδρος (δολοφονία)

Κατηγορία:Έτη
Ελλήσποντος

thumb|right|250px|Χάρτης των στενών, με τις κύριες πόλεις
Ο **Ελλήσποντος** (), γνωστός και ως **Δαρδανέλλια**, είναι στενός, φυσικός και διεθνής σημαντικός πορθμός που βρίσκεται στη βορειοδυτική Τουρκία και αποτελεί μέρος του ηπειρωτικού συνόρου μεταξύ της Ευρώπης και της Ασίας, ενώ διαχωρίζει τη Μικρά Ασία από τη νοτιοανατολική Ευρώπη. Ως ένας από τους πιο στενούς πορθμούς του κόσμου που χρησιμοποιούνται για τη διεθνή ναυσιπλοΐα, ο Ελλήσποντος συνδέει την Προποντίδα με το Αιγαίο Πέλαγος και τη Μεσόγειο Θάλασσα, ενώ επιτρέπει επίσης το πέρασμα προς τον Εύξεινο Πόντο μέσω του Βοσπόρου. 

Ο πορθμός έχει μήκος 61 χλμ. αλλά πλάτος μόλις 1,2 έως 6 χλμ., και βάθος κατά μέσο όρο 55 μ. με μέγιστο 81 μ.. Το νερό ρέει και στις δύο κατευθύνσεις κατά μήκος του στενού, από την Προποντίδα προς το Αιγαίο πέλαγος μέσω ενός επιφανειακού ρεύματος και κατά την αντίθετη κατεύθυνση μέσω ενός υποθαλάσσιου.

Το 2022 ολοκληρώθηκε η πρώτη γέφυρα στον Ελλήσποντο, η Γέφυρα Τσανάκκαλε 1915, η οποία διαθέτει το μεγαλύτερο κεντρικό άνοιγμα στον κόσμο, μήκους 2.023 μέτρων.

## Όνομα
Ο **Ελλήσποντος** (

Κατηγορία:Αρχαία ελληνική γεωγραφία
Κατηγορία:Δαρδανέλλια
Κατηγορία:Ελληνική μυθολογία
Κατηγορία:Τρωάδα
Άγιος Σεραφείμ

Με την ονομασία **Άγιος Σεραφείμ** μπορεί να αναφέρονται:

## Τοπωνύμια
; Σύγχρονοι οικισμοί
* Άγιος Σεραφείμ Φθιώτιδας, οικισμός του δήμου Μώλου - Αγίου Κωνσταντίνου.
* Άγιος Σεραφείμ Καρδίτσας, πρώην ονομασία του οικισμού Πεζούλα του δήμου Λίμνης Πλαστήρα.

; Πρώην οικισμοί
* Άγιος Σεραφείμ Αττικής, οικισμός του δήμου Σπάτων - Αρτέμιδος που καταργήθηκε το 2011.
* Άγιος Σεραφείμ Μεσσηνίας, οικισμός της κοινότητας Καλονερού που καταργήθηκε το 1940.

## Δείτε επίσης
* Σεραφείμ (αποσαφήνιση)

Κατηγορία:Αποσαφηνίσεις ελληνικών τοπωνυμίων
Alceste (Λουλί)

**Άλκηστις** 

Λυρική τραγωδία σε πέντε πράξεις και πρόλογο με ποιητικό κείμενο του Quinauit και μουσική επένδυση του Ζαν-Μπατίστ Λυλί.

Το έργο αυτό παρουσιάσθηκε στο Παρίσι στις 19 Ιανουαρίου 1674.

Η "Άλκηστις" αποτελεί ένα από τα ωραιότερα μελοδράματα (όπερες) του Λουλί αλλά το ομώνυμο έργο του Γκλουκ του οποίου η σύνθεση ήταν περισσότερο νεοτερίστικη την έκανε να λησμονηθεί.

Αξιοσημείωτο στο εν λόγω έργο η άρια: "*Ο ήρως που περιμένω δεν θα ξαναγυρίσει*" θεωρείται ως το πλέον εκφραστικό και συγκινητικό μουσικό τμήμα του. 

## Εξωτερικοί σύνδεσμοι
* 

Αλκηστις Λουλλυ
Άλκηστις (Γκλουκ)

**Άλκηστις** είναι ο τίτλος όπερας σε τρεις πράξεις του Κρίστοφ Βίλλιμπαλντ Γκλουκ, σε λιμπρέττο Ρανιέρι ντε Καλτσαμπίτζι, που πρωτοπαρουσιάστηκε στη Βιέννη, στις 26 Δεκεμβρίου 1767 και 9 χρόνια αργότερα, μετά από μικρή τροποποίηση (αναθεώρηση), παρουσιάστηκε και στο Παρίσι, στις 27 Απριλίου το 1776. Βασίστηκε στην τραγωδία *[[Άλκηστις (Ευριπίδη)|Άλκηστις]]* του Ευριπίδη.

Η επιτυχία του έργου χαρακτηρίστηκε κολοσσιαία, αν και αρκετοί ήταν εκείνοι που υποδέχθηκαν το έργο με κάποια δυσμένεια, αποδοκιμάζοντας τον συνθέτη. Σφυρίγματα και δεικτικές ειρωνείες που ακούγονταν στις παραστάσεις προκαλούσαν ενίοτε θλιβερές καταστάσεις που έδωσαν αφορμή στη κυκλοφορία πλήθους ανεκδότων. Χαρακτηριστικά, ένα από αυτά αναφέρει:

:Ένα βράδυ που η δις Λεβασσέρ υποδυόταν το ρόλο της Αλκήστιδος, όταν έφθασε στο τέλος της β' πράξης και τραγουδούσε με ωραιότατη φωνή τον υπέροχο στίχο: *-"Μου ξεσχίζει και μου ξεριζώνει... την καρδιά"* κάποιος θεατής φώναξε *"Αχ δεσποινίς, εσείς μου ξεριζώνετε τ΄ αυτιά!"*. Παρακαθήμενος όμως θεατής που τον είχε συναρπάσει ο τρόπος που αποδίδονταν το έργο σηκώθηκε και του απήντησε: *"Α! κύριε, μεγάλη η τύχη σας, αν πρόκειται να σας βάλουν καινούργια!"*

Η αξία αυτού του έργου είναι η λυρική μελοποιία στην πληρέστερή της έκφραση με αδιάσπαστη ενδόμυχη ενότητα μουσικής και δραματικής δράσης.

Οι δύο άριες που τραγουδάει η Άλκηστις στην α' πράξη: *"Όχι, δεν είναι καθόλου θυσία"* και *"Θεότητες της [[Στύγα|Στυγός]]"* θεωρούνται πολύ σημαντικές δημιουργίες. Τα μέλη του χορού στη β' πράξη θαυμάσια σε χρώμα και έμπνευση, ενώ στη γ' πράξη η άρια της Αλκήστιδος *"Θεότητες αδυσώπητες!"* ως και η άρια του Αδμήτου: *"Άλκηστις στο όνομα των Θεών...."* θαυμάζονται πάντοτε και παντού.

## Παραπομπές


## Εξωτερικοί σύνδεσμοι
* 

Κατηγορία:Όπερες του Γκλουκ
Κατηγορία:Όπερες στην ιταλική γλώσσα
Α.Σ. Ολυμπιάς Παπάγου

Ο **Αθλητικός Σύλλογος Ολυμπιάς Παπάγου**, γνωστός και με τη σύντμηση **Α.Σ.Ο.Π.**, είναι ελληνικό αθλητικό σωματείο που δραστηριοποιείται στην περιοχή του Παπάγου, στο Νομό Αττικής, όπου και βρίσκεται η έδρα του. Επίσημο έτος ίδρυσής του είναι το 1985 και αγωνίζεται με χρώματα το κόκκινο, το μπλε και το λευκό. Διατηρεί τμήματα αποκλειστικά καλαθοσφαίρισης για αθλητές όλων των ηλικιακών ομάδων, ενώ διαθέτει παράλληλα και τμήματα υποδομής νεαρών κοριτσιών.

## Τμήμα καλαθοσφαίρισης ανδρών
### Ιστορική αναδρομή
Την αγωνιστική περίοδο 2011-12 το ανδρικό τμήμα της Ολυμπιάδας Παπάγου συμμετείχε στο Πρωτάθλημα της Β' Κατηγορίας Ανδρών της Ε.Σ.Κ.Α. τερματίζοντας στη 2η θέση της κανονικής περιόδου. Στη συνέχεια διαγωνίστηκε στα Play-Offs, όπου συμμετείχαν οι ομάδες που τερμάτισαν στις θέσεις 2 έως 5, χωρίς να καταφέρει να ανέλθει στην αμέσως υψηλότερη κατηγορία.

Την επόμενη χρονιά, 2012-13, η ομάδα συνέχισε στο ίδιο Πρωτάθλημα με προπονητή το Χρήστο Σγουρίτσα όπου, συγκεντρώνοντας 18 νίκες και 6 ήττες, κατετάγη ξανά 2η στην κανονική περίοδο, πίσω από τον Απόλλωνα Σμύρνης. Στη διαδικασία των Play-Offs ξεπέρασε επιτυχώς αρχικά το εμπόδιο της Φ.Ε.Α. (με 3-0 νίκες στα μεταξύ τους παιχνίδια)  και ακολούθως εκείνο του Κουκακίου (με 3-1 νίκες). Σαν αποτέλεσμα ανήλθε στην Α' Κατηγορία Ε.Σ.Κ.Α. για πρώτη φορά στην ιστορία της.
μικρογραφία|200px|Το παλαιό λογότυπο του σωματείου

### Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Α.Σ. Ολυμπιάς Παπάγου διαγωνίστηκε στο Πρωτάθλημα της Α' Κατηγορίας Ανδρών που διοργάνωσε η Ένωση Σωματείων Καλαθοσφαίρισης Αττικής. Έχοντας συγκεντρώσει 26 ήττες σε ισάριθμα παιχνίδια, τερμάτισε στη 14η και τελευταία θέση της τελικής βαθμολογικής κατάταξης της κανονικής περιόδου με αποτέλεσμα να υποβιβαστεί.

Έδρα του συλλόγου είναι το Κλειστό Γυμναστήριο Παπάγου χωρητικότητας 800 θεατών. Πρόεδρος του διοικητικού συμβουλίου είναι ο Αχιλλέας Μελισσάρης.

## Παραπομπές


## Εξωτερικοί σύνδεσμοι

* Α.Σ. Ολυμπιάς Παπάγου, επίσημος ιστότοπος.



Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις αθλητικών συλλόγων το 1985
Κατηγορία:Ιδρύσεις ομάδων καλαθοσφαίρισης το 1985
124 Άλκηστις

**124 Άλκηστις** 



Ανακάλυψη

Ανακαλύφθηκε από Κρίστιαν Χάινριχ Φρήντριχ Πέτερς 

Ανακαλύφθηκε στις 23 Αυγούστου 1872 

Χαρακτηριστικά τροχιάς

Αφήλιο 423.558.000 km  (2,831 AU)

Περιήλιο 363.297.000 km  (2,428 AU)

Ημιάξονας τροχιάς 393.427.000 km  (2,630 AU)

Εκκεντρότητα 0,077

Περίοδος περιφοράς 1.557,784 ημέρες  (4,26 χρόνια)

Μέση Ταχύτητα Τροχιάς 18,34&nbsp;km/s 

Κλίση 2,951° ως προς την Εκλειπτική 

Μήκος του ανερχόμενου σημείου 188,184° 

Όρισμα του περιηλίου 63,214° 

Φυσικά Χαρακτηριστικά

 Ακτίνα  38,2 km 

Μάζα 4,7 ×1017 kg

Μέση πυκνότητα - g/cm3

Επιφανειακή Βαρύτητα στον Ισημερινό 0,0214 m/s<sup>2</sup>

Ταχύτητα Διαφυγής 0,0404&nbsp;km/s

Αστρονομική περίοδος περιστροφής - h 

Λευκαύγεια - 

Φασματικός τύπος S 

Φαινόμενο μέγεθος - 

Απόλυτο μέγεθος 8,11 

Θερμοκρασία


ελάχ.μέσημεγ.
  ~172 K  




Η **Άλκηστις** (αγγλικά:**Alkeste**) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,11. Ανακαλύφθηκε το 1872 από τον Γερμανοαμερικανό αστρονόμο Κρίστιαν Χάινριχ Φρήντριχ Πέτερς και πήρε το όνομά της από την Άλκηστη της ελληνικής μυθολογίας.

Μόνο μία επιπρόσθηση αστέρα από την Άλκηστη έχει παρατηρηθεί στην Ιστορία: είναι η επιπρόσθηση του λαμπρού αστέρα β Παρθένου στις 24 Ιουνίου 2003, που παρατηρήθηκε από την Αυστραλία και τη Νέα Ζηλανδία.

## Εξωτερικοί σύνδεσμοι
* Προσομοίωση τροχιάς (Java Applet)
* Λίστα αστεροειδών

Αλκηστις
Λευκός Στρατός

thumb|120px|right|Έμβλημα της Κυβέρνησης Κολτσάκ

[thumb|200px|right|Προπαγανδιστική αφίσα του Λευκού Στρατού, που παρουσιάζει τον [Λέων Τρότσκι με μορφή δαίμονα]]

Ο **Λευκός Στρατός** ή **Λευκό Κίνημα** ή **Λευκή Φρουρά** ήταν μια σειρά από αντι-μπολσεβικικές στρατιωτικές δυνάμεις, αλλά και πολιτικές, που εισέβαλαν στη Ρωσία μετά την Οκτωβριανή Επανάσταση δημιουργώντας τον εμφύλιο του 1917-1923. Οι στρατιωτικές δυνάμεις προέρχονταν από τη Γαλλία, Βρετανία, Ιαπωνία και Ηνωμένες Πολιτείες, καθώς και μέλη του Ρωσικού κόμματος Καντέτ, Μενσεβίκους και Επαναστάτες σοσιαλιστές.

## Εξωτερικοί σύνδεσμοι


Κατηγορία:Αντικομμουνισμός
Ρωσικό Σοσιαλδημοκρατικό Εργατικό Κόμμα

Το **Σοσιαλδημοκρατικό Εργατικό Κόμμα Ρωσίας** (**ΣΔΕΚΡ**) (ρωσικά: Российская социал-демократическая рабочая партия - РСДРП) ήταν σοσιαλιστικό πολιτικό κόμμα που ιδρύθηκε στο Μινσκ το 1898. To 1903 χωρίστηκε σε δύο παρατάξεις, τους μενσεβίκους και τους μπολσεβίκους.

Κατηγορία:Πολιτικά κόμματα στη Ρωσική αυτοκρατορία
Κατηγορία:Ρωσική Επανάσταση
Κατηγορία:Μενσεβίκοι
Κατηγορία:Μπολσεβίκοι
Ψευδοπροφήτης

μικρογραφία|Ο ψευδοπροφήτης κατευθύνει στη λατρεία του θηρίου, «Burckhardt-Wildt Apocalypse», Γαλλία, Μετς, δεκαετία του 1290, Φωτισμένο πιθανώς για την Eleanor Plantagenet, τη Βιβλιοθήκη & Μουσείο Morgan
#Αυτός που ψεύδεται για μια υποτιθέμενη έμπνευσή του από τον Θεό.
#Αυτός που προλέγει κάτι και διαψεύδεται, είτε εξ ιδίας προέλευσης, είτε δήθεν εκ Θεού.

Σε όλη την Βιβλική περίοδο —τόσο κατά τη χριστιανική εποχή όσο και πριν από αυτή— καταγράφεται ότι υπήρχαν ψευδοπροφήτες σε αντιπαράθεση με τους προφήτες που απέδιδαν την προέλευση των προφητικών λόγων τους στον αληθινό Θεό.  
## Πηγές
* «Ψευδοπροφήτης» https://www.ekklisiaonline.gr/eipan/psevdoprofitis/
## Βλέπε επίσης
* Τάξη των προφητών

Κατηγορία:Προφήτες
Κατηγορία:Βιβλικές εκφράσεις
Κλεισούρα (αποσαφήνιση)

Το όνομα **Κλεισούρα**, ή **Κλεισώρεια**,  γενικά χαρακτηρίζει στενό πέρασμα, στενή δίοδος, που απαντάται συνηθέστερα στο σημείο συνάντησης πλαγιών δύο ή τριών βουνών και ειδικότερα όταν αυτές είναι βραχώδεις και απότομες, οπότε και πρόκειται για προσπελάσιμο φαράγγι.
 
Στις δημώδεις ελληνικές εκφράσεις αποδίδεται με τη σημασία του παρατεταμένου αποκλεισμού π.χ. "*τον έφαγε η κλεισούρα*".
Συνώνυμος όρος κατ΄ έννοια με τη Κλεισούρα είναι το Δερβένι.
## Κλεισούρα και Κλεισώρεια
Με το όνομα Κλεισούρα ή Κλεισώρεια μπορεί να αναφέρονται:

### Γεωγραφία
*Στην Κλεισούρα (γεωμορφολογία), συνώνυμη λέξη με το στενό πέρασμα ή φαράγγι.
*Στην Κλεισούρα (Βυζάντιο), βυζαντινή διοικητική περιφέρεια.
*Στην Κλεισούρα (επαρχία), ένας από τους 28 νομούς της Βουλγαρίας.
*Στα Στενά Κλεισούρας, στενωπός του νομού Καστοριάς.
*Στο Φαράγγι της Κλεισούρας, φαράγγι του νομού Αιτωλοακαρνανίας.
*Στο Φαράγγι της Κλεισούρας (Αλβανία) (Αλβανικά: Gryka e Këlcyrës), φαράγγι στην Αλβανίας κοντά στην ομώνυμη κωμόπολη και δίπλα στον Αώο. 
*Στο Φαράγγι της Κλεισούρας (Βουλγαρία), φαράγγι στη Βουλγαρία.

### Οικισμοί
:; *Ελλάδα*
*Στην Κλεισούρα Καστοριάς, οικισμός και ιστορική κωμόπολη του νομού Καστοριάς.
*Στην Κλεισώρεια Κοζάνης, οικισμός του νομού Κοζάνης. 
*Στην Κλεισούρα Λάρισας, οικισμός του νομού Λάρισας.
*Στην Κλεισούρα Μεσσηνίας, οικισμός του νομού Μεσσηνίας.
*Στην Κλεισούρα Πάργας, οικισμός του δήμου Πάργας στον νομό Πρέβεζας.
*Στην Κλεισούρα Ζηρού, οικισμός του δήμου Ζηρού στον νομό Πρέβεζας.
:; *Άλλες χώρες*
*Στην Κλεισούρα (Αλβανία) (Αλβανικά: Këlcyrë), κωμόπολη της Βορείου Ηπείρου.
*Στην Κλεισούρα (Βόρεια Μακεδονία), οικισμός λίγο πιο βόρεια από την Γευγελή στη Βόρεια Μακεδονία.
*Στην Κλεισούρα (Κάρλοβο), Βουλγαρία (Βουλγαρικά: Клисура), οικισμός ανατολικά της Σόφιας και κοντά στην πόλη Κάρλοβο.
*Στην Κλεισούρα (Μπλαγκόεβραντ), Βουλγαρία, οικισμός στο νότιο-δυτικό μέρος της Βουλγαρίας.
*Στην Κλεισούρα (Μπέλα Παλάνκα), Σερβία, (Σέρβικα: Клисура/Klisura), οικισμός στη νοτιο-ανατολική πλευρά της Σερβίας.
*Στην Κλεισούρα (Ντόλτζεβατς), Σερβία), οικισμός στην νότια Σερβία. 
*Στην Κλεισούρα (Σουρντουλίτσα), Σερβία, παραμεθόριος οικισμός στη νότια πλευρά της Σερβίας κοντά στα σύνορα με τη Βόρεια Μακεδονία.
*Στην Κλεισούρα (Σόφια), Βουλγαρία, προάστιο της επαρχίας της πρωτεύουσας της Βουλγαρίας.

### Μάχες
*Στην Κατάληψη της Κλεισούρας, μάχη του Ελληνοϊταλικού πολέμου τον Ιανουάριο του 1941.
*Στην Μάχη της στενωπού της Κλεισούρας, μάχη της Γερμανικής εισβολής στην Ελλάδα τον Απρίλιο του 1941.
### Πλοία
*Κλεισούρα (Ακτοφυλακίδα), ιστορικό πλοίο του ελληνικού πολεμικού ναυτικού.

### Μονές
* Μονή Κλεισούρας Καστοριάς, ορθόδοξη μονή αφιερωμένη στο Γενέθλιο της Θεοτόκου κοντά στην Κλεισούρα Καστοριάς που επανιδρύθηκε το 1813.
* Μονή Κλεισούρας (Βουλγαρία), ορθόδοξη μονή της Βουλγαρίας χτισμένη το 1869.
* Μονή Κλεισούρας (Σερβία) (Σερβικά:Klisurski), ορθόδοξη μονή της Σερβίας χτισμένη στις αρχές του 13ου αιώνα.

## Δείτε επίσης
* Κλεισούρα Πρέβεζας (αποσαφήνιση)
* Κλεισουρίτσα (αποσαφήνιση)
* Μικροκλεισούρα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Προφήτης

[εναλλ.=Οι προφήτες Ησαΐας και Ιερεμίας, Μουσείο Bode, Γερμανία, Βερολίνο.|μικρογραφία|Οι προφήτες [Ησαΐας και Ιερεμίας, Μουσείο Bode, Γερμανία, Βερολίνο.]]
Ο **προφήτης** είναι ένας άνθρωπος που δηλώνει ότι έχει επικοινωνήσει μαζί του το υπερφυσικό ή το θεϊκό και το έθεσε ως μεσολάβηση  με την ανθρωπότητα, μεταφέροντας τη νέα γνώση από την υπερφυσική ή  θεϊκή οντότητα στους άλλους ανθρώπους. Το μήνυμα που μεταφέρει ο προφήτης ονομάζεται προφητεία.

## Θρησκείες

### Χριστιανισμός

#### Παλαιά Διαθήκη
Στη Βίβλο, η εβραϊκή λέξη *ναβί΄* (näbî΄) είναι η κύρια λέξη που αποδίδεται «προφήτης» και δηλώνει εκείνον που διακηρύττει ή αναγγέλει, τον διαγγελέα. Προέρχεται από το ρήμα *ναβού* (năbū) που σημαίνει «αναγγέλω, διαλαλώ διακηρύττοντας ή αναγγέλοντας». Οι προφήτες έζησαν στους χρόνους της Παλαιάς Διαθήκης και θεωρείται ότι μετέφεραν το θέλημα του Θεού στους ανθρώπους και προετοίμαζαν τον λαό για τον ερχομό του Μεσσία. Μεγάλοι Προφήτες θεωρούνται ο Ησαΐας, ο Ιερεμίας, ο Ιεζεκιήλ, ο Δανιήλ και ο Ηλίας. Υπήρχαν ακόμα και δώδεκα μικροί προφήτες, βιβλία των οποίων συμπεριλαμβάνονται στην Παλαιά Διαθήκη: Ωσηέ, Αμώς, Μιχαίας, Ιωήλ, Οβδιού, Ιωνάς, Ναούμ, Αββακούμ, Σοφονίας, Αγγαίος, Ζαχαρίας και Μαλαχίας. *Μεγάλοι (Μείζονες)* αποκαλούνται διότι τα έργα που έγραψαν είναι εκτενέστερα των άλλων, που καλούνται *Μικροί (Ελάσσονες)*· οι προφήτες Ηλίας, Σαμουήλ, Ελισαίος, Ιωάννης ο *Πρόδρομος* δεν έχουν γράψει βιβλίο. Ο Βαρούχ (μαθητής του Ιερεμία) έχει γράψει βιβλίο της Π. Διαθήκης, αλλά δεν συγκαταλέγεται μεταξύ των προφητών. Ο Δαβίδ ήταν και βασιλιάς του Ισραήλ και έγραψε τους *Ψαλμούς*. Οι περισσότεροι από αυτούς ήταν προσωπικότητες και είχαν ενεργή συμμετοχή σε ζητήματα της πολιτείας.

Η λέξη προφήτης του πρωτότυπου ελληνικού κειμένου σημαίνει κατά κυριολεξία «αυτός που μιλάει ενώπιον ή μπροστά σε (πρό και φημί)». 

[thumb|upright|right|εναλλ.=Ο Προφήτης Μιχαίας, ένας απο τους 12 μικρούς προφήτες της Παλαιάς Διαθήκης|Ο Προφήτης [Μιχαίας (προφήτης)|Μιχαίας, ένας απο τους 12 μικρούς προφήτες της Παλαιάς Διαθήκης]]

#### Καινή Διαθήκη
Στην Καινή Διαθήκη ο Ιησούς Χριστός αποκαλείται «Προφήτης». (Λουκάς 7:14-16· Ιωάννης 4:16-19· Πράξεις 3:19-26) Στη χριστιανική εκκλησία του 1ου αιώνα υπήρχαν δύο είδη προφητών:

:# Οι προφήτες με το ελεύθερο προφητικό χάρισμα και
:# Η τάξη των προφητών, που ήταν μια χειροτονημένη ομάδα, με ειδικές εκκλησιαστικές λειτουργίες.

Ορισμένα θρησκεύματα πιστεύουν ότι η ικανότητα προφητείας εξακολουθεί να υφίσταται στη σύγχρονη εποχή. Στην Ορθόδοξη εκκλησία σύγχρονοι προφήτες υπήρξαν ο Κοσμάς ο Αιτωλός και ο Όσιος Νείλος. Μεταξύ των μελών των Πεντηκοστιανών εκκλησιών θεωρείται ότι υφίσταται ως ένα από τα ενεργά χαρίσματα του Αγίου Πνεύματος.

## Παραπομπές


## Δείτε επίσης

* Προφήτης (όπερα)

## Βιβλιογραφία
* *Εκκλησιαστική Ιστορία* Τόμ. Α΄ τού Βλασίου Ιω. Φειδά, (2η έκδοση 1994).
* Merill F. Unger, *Unger's Bible Dictionary*, Moody Press, (20ή έκδοση, 1974).
* Μiltiades Isaac Nomides, *Kahrié-Djami: Mosaïques et fresques de l' Église du couvent de Chora*. Σύνδεσμος των εν Αθήναις Μεγαλοσχολιτών, Αθήνα 1995.

Κατηγορία:Θρησκειολογία
Ρένια Λουιζίδου

Η **Ρένια (Αργυρώ) Λουιζίδου** (Θεσσαλονίκη, 18 Ιουλίου 1966) είναι Ελληνίδα ηθοποιός.

## Βιογραφία

### Σπουδές
Φοίτησε στο αμερικάνικο Κολλέγιο Ανατόλια και στη συνέχεια στο τμήμα Φιλολογίας της Φιλοσοφικής Σχολής του ΑΠΘ. Ταυτόχρονα, σπούδασε υποκριτική στην Ανώτερη Δραματική Σχολή του Κρατικού θεάτρου Βορείου Ελλάδος (ΚΘΒΕ).

### Καριέρα
Έχει εμφανιστεί σε αρκετές γνωστές ελληνικές τηλεοπτικές σειρές, όπως *[[Οι Απαράδεκτοι]],* όπου ήταν το τηλεοπτικό της ντεμπούτο, *[[Οι τρεις Χάριτες|Οι τρεις χάριτες]],* *[[Της Ελλάδος τα παιδιά]], [[Ο Πέτρος και τα κορίτσια του]], Μάνα είναι μόνο μία,[[Το δις εξαμαρτείν]],* *[[Και οι παντρεμένοι έχουν ψυχή]], [[Παιδική Χαρά]], [[Σε ξένα Χέρια]],* ενώ ο πρωταγωνιστικός ρόλος της ως **Χαρά Χάσκα** στην επιτυχημένη σειρά του ANT1, *[[Το Καφέ Της Χαράς|Το καφέ της Χαράς]]*, την έκανε γνωστή στο πανελλήνιο. Εμφανίστηκε, επιπλέον, στις ταινίες *[[Safe Sex]],* *[[Πάμπτωχοι Α.Ε.]],* *[[Το κλάμα βγήκε απ' τον παράδεισο|Το κλάμα βγήκε απ' τον Παράδεισο]],* ενώ πρωταγωνίστησε στην *[[Πολίτικη κουζίνα (ταινία)|Πολίτικη κουζίνα]]*. Στην τηλεοπτική σειρά του Alpha, *[[Το σόι σου]],* πρωταγωνίστησε ως **Χαρούλα Χαμπέα**. Αξιοσημείωτη κρίνεται και η συμμετοχή της στη σειρά της ΕΡΤ, *[[Η Μαρία που έγινε Κάλλας]],* καθώς και ο πρωταγωνιστικός της ρόλος στη σειρά *[[Βαρδιάνος στα σπόρκα]]*.

## Φιλμογραφία

## Προσωπική ζωή
Από το 1997 είναι παντρεμένη με τον οικονομολόγο Θάνο Κωνσταντάκη και έχουν αποκτήσει έναν γιο, τον Βίκτωρα (γεν. 2000).

Είναι υποστηρικτής του Άρη Θεσσαλονίκης.

## Παραπομπές


## Εξωτερικοί σύνδεσμοι
* Ρένια Λουιζίδου, βιογραφικό και προσωπικές αρθρογραφίες της ηθοποιού στον ιστότοπο Aixmi.gr

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου